open-index/open-wikipedia-markdown huggingface dataset:
Ερβέ Ρενάρ

Ο **Ερβέ Ρενάρ** (γεννημένος στις 30 Σεπτεμβρίου 1968 στο Αιξ-λε-Μπαιν) είναι πρώην ομοσπονδιακός τεχνικός και νυν προπονητής της ΦΚ Σοσό.

## Βιογραφία

### Παίκτης

Ο Ερβέ Ρενάρ αγωνίστηκε στην ΑΣ Κάννες (1983-1990), στη Σταντ ντε Βαλωρί (1991-1997), και την ΣΚ Ντραγκινιάν (1997-1998). Έχοντας λίγες εμπειρίες από το υψηλού επιπέδου ποδόσφαιρο, δεν μέτρησε στη διάρκεια της καριέρας του παρά μόνο μια επαγγελματική συμμετοχή σε αγώνα της Ντιβιζιόν 1, απέναντι στη Ματρά Ρασίνγκ στη διάρκεια της σεζόν 1988-1989, υπό την τεχνική καθοδήγηση του Ζαν Φερναντές.

### Προπονητής
Προτού αναχωρήσει για την Αφρική είχε αναλάβει την τεχνική ηγεσία της ΑΣ Σερμπούρ (ομάδα της Νασιονάλ) από το 2005 ως το 2007.
Αφού, σε πρώτη φάση, διετέλεσε βοηθός προπονητή του Κλωντ Λε Ρουά στον πάγκο της Γκάνα, την οποία κατάφεραν να οδηγήσουν έως την κατάκτηση της τρίτης θέσης του Κυπέλλου Εθνών Αφρικής, ανακοινώθηκε στις 7 Μαΐου 2008 ως ο νέος ομοσπονδιακός τεχνικός της Ζάμπια. Πέτυχε, επίσης, τη σημαντική επιτυχία να φτάσει ως τα προημιτελικά του Κυπέλλου Εθνών Αφρικής του 2010, κάτι που είχε να συμβεί για διάστημα 14 ετών για τη Ζάμπια. 

Τον Απρίλιο του 2010, αποφάσισε να παραιτηθεί από την τεχνική ηγεσία της Ζάμπια. Στις 8 Απριλίου 2010, ο Ερβέ Ρενάρ ανακοινώθηκε επισήμως ως ο νέος ομοσπονδιακός προπονητής της Αγκόλα για διάστημα δύο ετών. Όντας απλήρωτος και σε αδυναμία να λάβει άδεια εργασίας, αποφάσισε να παραιτηθεί τον Οκτώβριο, μόλις έξι μήνες μετά την πρόσληψή του.

Υπέγραψε στην ΟΣΜ Αλζέ τον Ιανουάριο του 2011 συμβόλαιο συνεργασίας διάρκειας 2,5 ετών. Μία ρήτρα που υπήρχε στο συμβόλαιό του του έδινε τη δυνατότητα να αποχωρήσει από τη θέση του εφόσον δεχόταν κρούση από άλλη Εθνική Ομάδα, επέστρεψε, εκ νέου, τον Νοέμβριο του 2011 στη θέση που κατείχε παλαιότερα ως ομοσπονδιακός τεχνικός της Ζάμπια. Ανέλαβε, λοιπόν, την τεχνική ηγεσία μιας ομάδας η οποία είχε μόλις πάρει την πρόκριση για το Κύπελλο Εθνών Αφρικής 2012. Προς γενική έκπληξη κι έπειτα από σημαντική ομαδική δουλειά, η Ζάμπια νίκησε στον τελικό της διοργάνωσης απέναντι στην Ακτή Ελεφαντοστού στη διαδικασία των πέναλτι με σκορ 8-7 (0-0 έπειτα από την κανονική διάρκεια του αγώνα). Έτσι, η Ζάμπια κατάφερε να κατακτήσει το Κύπελλο Εθνών Αφρικής για πρώτη φορά στην ιστορία της.Το 2015 ως προπονητής της Ακτής Ελεφαντοστού πλέον, κατέκτησε το Κύπελλο Εθνών Αφρικής 2015 και έγινε ο πρώτος προπονητής που κατακτά το συγκεκριμένο τρόπαιο με δύο διαφορετικές ομάδες.

Ανέλαβε επισήμως την τεχνική ηγεσία της ΦΚ Σοσό στις 7 Οκτωβρίου 2013, μετά την παραίτηση του Ερίκ Ελί από τον πάγκο της τελευταίας.

## Διακρίσεις
* Νικητής του Κυπέλλου Εθνών Αφρικής του 2012 με τη Ζάμπια
* Προπονητής της χρονιάς από την Αφρικανική Συνομοσπονδία Ποδοσφαίρου για το 2012

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΑΣ Κάννες
Κατηγορία:Γάλλοι προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Κέιμπριτζ Γιουνάιτεντ
Κατηγορία:Προπονητές ποδοσφαίρου Εθνικής Ζάμπιας
Κατηγορία:Προπονητές ποδοσφαίρου Εθνικής Ανγκόλας
Κατηγορία:Προπονητές ποδοσφαίρου Παγκοσμίου Κυπέλλου 2018
Κατηγορία:Προπονητές Παγκοσμίου Κυπέλλου Ποδοσφαίρου 2022
Κεραύσιο όρος

Το **Κεραύσιο όρος** είναι μικρός λόφος παρυφάδα του Λύκαιου που βρίσκεται γεωγραφικά στην Ηλεία στα σύνορα με την Αρκαδία. 

Στους πρόποδες του σήμερα βρίσκεται χτισμένο το χωριό Θεισόα Ηλείας, η Θεισόα η Λυκόα που διασώζονται ερείπια της και το Κάστρο της Αγίας Ελένης. Στο Κεραύσιο έχει τις πηγές της η Νέδα και ο Λούσιος ενώ στους πρόποδες του περνά ο ποταμός Αλφειός. 

## Παραπομπές


Κατηγορία:Λόφοι της Ηλείας
Κατηγορία:Βουνά της Αρκαδίας
Θεισόα η Κυνουριακή

Η **Θεισόα η Κυνουριακή**, επίσης γνωστή ως **Θεισόα του Μαινάλου**, ήταν αρχαία αρκαδική πολίχνη, ονομάζεται έτσι σε αντιδιαστολή με την Θεισόα ή Λυκόα που βρισκόταν στο Λύκαιο όρος. Η θέση της έχει ταυτιστή με την τοποθεσία Καρκαλού κοντά στην Δημητσάνα όπου έχουν ανεβρεθεί ερείπια.Κατά τον Παυσανία που την αναφέρει στα *Αρκαδικά* του, βρισκόταν στον δρόμο μετά την Τεύθιδα. Βρισκόταν στο όρος Μαίναλο στους πρόποδες του οποίου περνά ο Λούσιος όπου οι Νύμφες έλουσαν τον νεογέννητο Δία, από τη Νύμφη Θεισόα πήρε και το όνομα της. 

## Παραπομπές


Κατηγορία:Πόλεις της αρχαίας Αρκαδίας
Ιερός Ναός Αγίας Μαρίνας Ημαθίας

Ο ** Ιερός Ναός Αγίας Μαρίνας** βρίσκεται 2 χλμ ανατολικά του οικισμού της Αγίας Μαρίνας Ν. Ημαθίας. Ο Ι. Ναός Αγίας Μαρίνας χαρακτηρίζεται ως μονόχωρη βασιλική με νάρθηκα και στοά στη Δ. και Ν. πλευρά και έχει κηρυχτεί ως ιστορικό διατηρητέο μνημείο με την υπ. αρ. Υ.Α. Β1/Φ36/31675/685/2-7-85 απόφαση (ΦΕΚ 455/Β/19-7-85). Ο ναός φέρει τοιχογραφίες του 18ου αιώνα, εικόνες του 19ου αιώνα και ξυλόγλυπτο σταυρό.

## Ιστορικό

Η ανέγερση του ναού έγινε το 1700 μ.Χ. Σχετικά με την αρχιτεκτονική του στη σημερινή του μορφή πρόκειται για μονόχωρο ναό με ημικυκλική εξωτερικά αψίδα, ευρύχωρο νάρθηκα-γυναικωνίτη και χαγιάτη στην νότια και δυτική πλευρά. Στη βορειοδυτική γωνία του ναού υψώνεται νεόδμητο κωδωνοστάσιο από οπλισμένο σκυρόδερμα.

## Παραπομπές


## Εξωτερικοί σύνδεσμοι
* 
* Ιστοσελίδα ναού
* Διαρκής κατάλογος κηρυγμένων αρχαιολογικών τόπων και μνημείων 

Αγια Μαρινα Ημαθιας
Κατηγορία:Ιερά Μητρόπολις Βέροιας, Ναούσσης και Καμπανίας
Κατηγορία:Δήμος Βέροιας
Μουσική βιομηχανία

μικρογραφία|δεξιά|300px|Σύγχρονο στούντιο ηχογράφησης μουσικής.
Η **μουσική βιομηχανία** (αγγλικά: *music industry* ή *music business*) απαρτίζεται από τις επιχειρήσεις και τα πρόσωπα που κερδίζουν χρήματα δημιουργώντας και πουλώντας μουσική. Ανάμεσα στις πολυάριθμες ειδικότητες που δραστηριοποιούνται στα πλαίσια της βιομηχανίας αυτής συναντούμε: τους μουσικούς που συνθέτουν και εκτελούν τα μουσικά κομμάτια, τις εταιρίες και τους επαγγελματίες που δημιουργούν και πωλούν την ηχογραφημένη μουσική (π.χ. εκδότες, παραγωγοί, μηχανικοί, δισκογραφικές εταιρίες, φυσικά και διαδικτυακά καταστήματα, εταιρίες πνευματικών δικαιωμάτων), τα πρόσωπα που διοργανώνουν ζωντανές μουσικές παραστάσεις (αντζέντες, διαφημιστές, ιδιοκτήτες και υπάλληλοι αιθουσών και χώρων μουσικής, προσωπικό που απασχολείται στις περιοδείες), τους επαγγελματίες που βοηθούν τους μουσικούς να διαχειριστούν την καριέρα τους (κυνηγοί ταλέντων, διευθυντές επιχειρήσεων, ειδικευμένοι δικηγόροι), τους επαγγελματίες που αναμεταδίδουν τη μουσική (μέσω δορυφόρου, Διαδικτύου και ραδιοφώνου), τους δημοσιογράφους, τους καθηγητές μουσικής, τα πρόσωπα που απασχολούνται στον τομέα παραγωγής μουσικών οργάνων, καθώς και πολλούς άλλους.

Η μουσική βιομηχανία με τη μορφή που τη γνωρίζουμε σήμερα διαμορφώθηκε στα μέσα του 20ου αιώνα, όταν οι ηχογραφήσεις αντικατέστησαν τις παρτιτούρες ως το σημαντικότερο παράγοντα του χώρου: στον εμπορικό κόσμο, οι άνθρωποι ξεκίνησαν να χρησιμοποιούν τον όρο *«βιομηχανία ηχογραφήσεων»* ως συνώνυμο της *«μουσικής βιομηχανίας»*. Από κοινού με τις πολυάριθμες θυγατρικές τους, το μεγαλύτερο μερίδιο της αγοράς αυτής ελέγχεται από τρεις μεγάλες πολυεθνικές επιχειρήσεις: το γαλλικής ιδιοκτησίας Universal Music Group, την ιαπωνικής ιδιοκτησίας Sony Music Entertainment  και το αμερικανικό Warner Music Group. Την πρωτοκαθεδρία στις ζωντανές εμφανίσεις καλλιτεχνών κατέχει η Live Nation, ο μεγαλύτερος προωθητής και ιδιοκτήτης μουσικών χώρων. Η Live Nation είναι πρώην θυγατρική της Clear Channel Communications, του μεγαλύτερου ιδιοκτήτη ραδιοφωνικών σταθμών στις Ηνωμένες Πολιτείες. Η Creative Artists Agency είναι μια από τις μεγαλύτερες επιχειρήσεις μάνατζμεντ.

Η μουσική βιομηχανία βρίσκεται εν μέσω ραγδαίων αλλαγών εξαιτίας της μαζικοποίησης της ψηφιακής διανομής της μουσικής. Αυτό φαίνεται ευκρινώς στις συνολικές πωλήσεις μουσικής παγκοσμίως: από το 2000, οι πωλήσεις ηχογραφημένης μουσικής έχουν πέσει αξιοσημείωτα, ενώ οι ζωντανές παραστάσεις έχουν αποκτήσει μεγαλύτερη σημασία. Ο μεγαλύτερος λιανέμπορος μουσικής σήμερα είναι ψηφιακός: το iTunes Store της Apple Inc. Οι δύο μεγαλύτερες επιχειρήσεις της μουσικής βιομηχανίας είναι η Universal Music Group (ηχογράφηση) και η Sony/ATV Music Publishing (διανομέας). Οι Universal Music Group, Sony BMG, EMI Group και Warner Music Group είναι γνωστές ως οι «τέσσερις μεγάλοι» της βιομηχανίας. Οι υπόλοιπες εταιρίες χαρακτηρίζονται ως «ανεξάρτητες εταιρίες».

## Παραπομπές
Θωκνία

Η **Θωκνία** ήταν αρχαία κωμόπολη της Αρκαδίας, τμήμα της Παρρασίας χώρας. Αναφέρεται και από τον Παυσανία στο βιβλίο του "Αρκαδικά". Η θέση της έχει ταυτιστή κοντά στο σημερινό χωριό Θωκνία Αρκαδίας.

Βρισκόταν στους πρόποδες του Λύκαιου όρους στην κορυφή μικρού λόφου κοντά στον Αλφειό ποταμό, και κοντά στην παλαιά πρωτεύουσα της Αρκαδίας, Τραπεζούς. Ονοματοδότης και οικιστής της ήταν ο Θώκνος γιος του Λυκάονος.

Το 370 π.Χ. με την ίδρυση της Μεγαλόπολης η Θωκνία ήταν από τις πόλεις που εγκαταλείφθηκαν για να την εποικίσουν, γι' αυτό και ο Παυσανίας την βρήκε εγκαταλελειμμένη.

## Παραπομπές


Κατηγορία:Πόλεις της αρχαίας Αρκαδίας
Γόρτυνα

Με το όνομα **Γόρτυνα** ή **Γόρτυς** ήταν γνωστές :

* Γόρτυνα Κρήτης, αρχαία πόλη στον νομό Ηρακλείου.
* Γόρτυνα Αρκαδίας, αρχαία πόλη στον νομό Αρκαδίας.
* Γόρτυνα Βοττιαίας, αρχαία πόλη στο νομό Κιλκίς
Μιχάλης Τσαουσόπουλος

Ο **Μιχάλης Τσαουσόπουλος** (Ταμπούρια Πειραιά, 14 Ιανουαρίου 1953), γνωστός και με το καλλιτεχνικό ψευδώνυμο **Michael 267**, είναι Έλληνας ραδιοφωνικός παραγωγός, παρουσιαστής και διασκεδαστής.

## Βιογραφία
Γεννήθηκε το 1953 στα Ταμπούρια. Αποφοίτησε το 1971 από το ιδιωτικό γυμνάσιο Στέγκα. Ξεκίνησε τη σταδιοδρομία του στις αρχές της δεκαετίας του 1980, όταν επιμελήθηκε διάφορες ραδιοφωνικές εκπομπές χωρίς την τυπική έγκριση της ΕΡΑ, κάτι για το οποίο κατηγορήθηκε. Συνέχισε στον *[[Αθήνα 9.84]]* και στους ιδιωτικούς *[[Easy 97.2|ANT1 Radio]]*, *POP FM 92.4* (νυν *Λάμψη 92.3*) και *[[Kiss 92.9]]*, ενώ το 2000 δημιούργησε τον *DeeJay 99.7*, για λογαριασμό των *Αττικών Εκδόσεων* οι οποίοι αγόρασαν το *Κανάλι 107*. Σήμερα, πέρα από τον *DeeJay* (από το 2002 εκπέμπει στους 95.2) και τον *Λάμψη 92.3* διευθύνει και τον *Rock FM 96.9*.

Στις αρχές της δεκαετίας του 1990, παρουσίασε την τηλεοπτική εκδοχή του άλλοτε ραδιοφωνικού παιχνιδιού *ΝΑΙ ή ΟΧΙ* του Νίκου Μαστοράκη, στην τηλεόραση του ΑΝΤ1. Στο παιχνίδι, διαγωνίζονταν πολίτες σε πλατείες γειτονιών της Αθήνας αλλά και της υπόλοιπης Ελλάδος, με έπαθλο 5.000 δραχμών.

Τα τελευταία χρόνια είναι επικεφαλής της πρωινής εκπομπής *Breakfast στα FM*, με την υπόλοιπη ομάδα, να απαρτίζεται από την Μαρία Ένεζλη (η οποία αποχώρησε στις αρχές του 2024 λόγω εγκυμοσύνης ενώ από το Σεπτέμβριο του 2025 κάνει εκπομπές στον *Music 89.2*), τον επί χρόνια συνεργάτη του Γιώργο Σκιαδά και τον παλιότερο στον σταθμό συνεργάτη, Erwin Κλάπη. Θεωρείται ιδιαίτερα αγαπητός και δημοφιλής.

## Τηλεοπτικές εκπομπές
*267 Music Power (1990, ΑΝΤ1)
*Με αγάπη Άννα (1995, ΑΝΤ1)
*The X Factor (2019, Open)

## Τηλεπαιχνίδια
*ΝΑΙ ή ΟΧΙ (1992, ΑΝΤ1)
*Σούπερ Μάρκετ (1995, ΑΝΤ1)

## Τηλεοπτικές σειρές που έλαβε μέρος
*Αχ, Ελένη (1992, Mega Channel)

## Παραπομπές


Κατηγορία:Έλληνες μουσικοί
Κατηγορία:Έλληνες ραδιοφωνικοί παραγωγοί
Κώστας Χαριτοδιπλωμένος

Ο **Κώστας Χαριτοδιπλωμένος** (Αθήνα, 5 Μαΐου 1955) είναι Έλληνας τραγουδιστής που έκανε αξιόλογη διεθνή σταδιοδρομία καθ' όλη την διάρκεια της δεκαετίας του 1980.

## Βιογραφία
Ο Χαριτοδιπλωμένος ξεκίνησε τη σταδιοδρομία του στις αρχές της δεκαετίας του 1980, ξεχωρίζοντας ιδιαίτερα για την δημιουργία του «*Lost in the Night*» (1984), το οποίο ανέβηκε στην κορυφή των ευρωπαϊκών chart, κυρίως μεσογειακών χωρών. Επόμενες γνωστές παραγωγές ή συνθέσεις του, ήταν τα «*Fill Me Up*» (1985) με την Μαντώ, «*Talk about Love*» (1985) της Μαριάννας Ευστρατίου, «*Set Yourself In Motion*/*Where Do I Begin*» (1986, πάλι με την Μαντώ), ο πρώτος προσωπικός δίσκος της Αλέξιας και το «*Πάμε για τρέλες στις Σεϋχέλλες*» της Πωλίνας (αμφότερες δουλειές μέσα στο 1987).

Το 1988 κυκλοφόρησε η ατομική δισκογραφική του δουλειά "*Κώστας Χαριτοδιπλωμένος*". Ακολούθησαν τα «*Στοιχηματίζω*» (Μαντώ, 1990), «*Ορκίσου*» και «*Δίλημμα*» από τον δεύτερο προσωπικό δίσκο της Αλέξιας. Ήταν και ο ίδιος ερμηνευτής πολλών τραγουδιών καθ' όλη την διάρκεια της επόμενης δεκαετίας (90s). Το 2002 επανακυκλοφόρησε η κορυφαία επιτυχία του «Lost in the Νight».

## Δισκογραφία
### Άλμπουμς
*1983 — *Itchika*
*1984 — *Do It!*
*1987 — *It's All Right*
*1988 — *Κώστας Χαριτοδιπλωμένος*
*1989 — *Ακαταμάχητος*
*1991 — *Καίγομαι*	
*1992 — *Ζηλεύω*
*1993 — *Πάρε Την Αγάπη Μου*		
*1994 — *Ψηλά Τα Χέρια Έρωτα*		
*1995 — *Σ' Έναν Αλήτη Καιρό*		
*1996 — *Δεν Καταλαβαίνω Τίποτα*
*1998 — *Κώστας Χαριτοδιπλωμένος*
        
### Συλλογές
*1987 – *Summer Love Yes (The Best Years)*	
*1991 – *Τα Καλύτερά Του: Ο Τραγουδιστής / Ο Συνθέτης* 		
*1997 – *Οι Επιτυχίες Μου*
*2008 – *The Digital Collection*

### Singles & EPs
*2018 – "Βραδινό Μπανάκι"

### Συμμετοχές
*1987 – *Κανένας Δεν Μας Σταματά* με την Αλέξια
*1989 – *Πες Το Πάλι* με την Μαντώ
*1989 – *Αγκαλίτσες Και Φιλάκια* με την Μαντώ
*1992 – *Ναι* με την Άντζελα Δημητρίου
*1996 – *Φωνές* με την Σαμπρίνα
*2021 – *Σ' Έχω Ερωτευτεί* με την Σαμπρίνα

## Παραπομπές


Κατηγορία:Έλληνες μουσικοί
Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Έλληνες συνθέτες
Γόρτυνα Αρκαδίας

Η **Γόρτυνα**, επίσης **Γόρτυς**, ήταν αρχαία πόλη των Αρκάδων στην δεξιά όχθη του Λούσιου ποταμού. Ερείπια της αρχαίας πόλης βρίσκονται σήμερα κοντά στο χωριό Ατσίχολος Αρκαδίας στο μέσο της διαδρομής από Καρύταινα προς Δημητσάνα. Το 1941 έγιναν πρώτη φορά ανασκαφές από τη γαλλική αρχαιολογική σχολή των Αθηνών. Οι έρευνες έδειξαν ότι ήταν πανάρχαια Αρκαδική πόλη που μετά την δημιουργία και εποικισμό της Μεγαλόπολης μειώθηκε αισθητά σε πληθυσμό αλλά συνέχισε να υπάρχει μέχρι τους πρώτους Βυζαντινούς χρόνους.

Σύμφωνα με την ελληνική μυθολογία η πόλη οικίστηκε και πήρε το όνομα της από τον Γόρτυνο, γιο του Στύμφηλου που την έκτισε δίπλα σε ποταμό που σε εκείνο το σημείο λέγεται Γορτύνιος. Ο ποταμός ήταν Λούσιος που στην Γόρτυνα δεχόταν τα νερά των πηγών της περιοχής και τα νερά του ήταν παγωμένα πολύ. Ο Παυσανίας την αναφέρει στις πόλεις που εποίκισαν την νέα πόλη, την Μεγαλόπολη . Την εποχή που πέρασε από εκεί ο Παυσανίας την αναφέρει κώμη που σημαίνει ότι δεν εγκαταλείφθηκε εντελώς όπως οι περισσότερες πόλεις που εποίκησαν την Μεγαλόπολη αλλά συνέχισε να κατοικήται. Σύγχρονες έρευνες δείχνουν ότι στην πόλη είχε εγκατασταθεί μακεδονική φρουρά και τείχη κτισμένα από τους Μακεδόνες.

Η πόλη συνδεόταν με την Μεγαλόπολη με δημόσιο δρόμο. Σύμφωνα με τον Πλάτωνα η Γόρτυνα ίδρυσε και εποίκησε την Γόρτυνα στην Κρήτη. Η Γόρτυνα είχε ναό του Ασκληπιού ε αγάλματα του Ασκληπιού και της Υγείας, επίσης είχε και ιαματικά λουτρά. Ερείπια του Ασκληπιείου διασώζονται και σήμερα στον αρχαιολογικό χώρο.

Από το όνομα της πόλης η περιοχή σήμερα ονομάζεται Γορτυνία, Δήμος Γόρτυνος κτλ. 

## Παραπομπές


Κατηγορία:Πόλεις της αρχαίας Αρκαδίας
Κατηγορία:Αρχαιολογικοί τόποι στην Αρκαδία
Παύλος Ευαγγελόπουλος

Ο **Παύλος Ευαγγελόπουλος** (Παλαμάς Καρδίτσας, 15 Ιανουαρίου 1962) είναι Έλληνας ηθοποιός του κινηματογράφου, της τηλεόρασης και του θεάτρου.

## Βιογραφία
Έχει παίξει σε πολλές τηλεοπτικές σειρές και σε αρκετές ταινίες του ελληνικού κινηματογράφου. Στην ελληνική τηλεόραση έκανε το ντεμπούτο του το 1983 στα "Καθημερινά" και αμέσως μετά στα ''Λιονταράκια του κυρ-Ηλία'' του Γιάννη Δαλιανίδη το 1985. Το 1990 συνεργάστηκε και πάλι με τον Δαλιανίδη στο ''Το ρετιρέ'' του Mega, που είναι μια από τις πιο επιτυχημένες τηλεοπτικές σειρές και μπήκε στο "πάνθεον" των επαναλήψεων του ίδιου καναλιού. Επίσης, μεγάλη επιτυχία αποτέλεσε για τον ίδιο η συμμετοχή του στο σίριαλ του Mega ''Οι μικρομεσαίοι'' το 1992, καθώς και η εμφάνισή του ήταν στην αισθηματική σειρά *Όσο υπάρχει αγάπη* του ΑΝΤ1 το 2001. Από το 2016, παίζει στην επιτυχημένη σειρά του ALPHA *[[Έλα στη θέση μου]]*, ερμηνεύοντας το ρόλο του Λεωνίδα Καλατζή.

Αποτέλεσε έναν από τους πιο γνωστούς και γοητευτικούς ηθοποιούς της δεκαετίας του 1980, παίζοντας σε πολλές ταινίες και βιντεοταινίες της εποχής.

## Φιλμογραφία

## Παραπομπές


Κατηγορία:Ηθοποιοί-επέκταση
Κατηγορία:Λήμματα που χρειάζονται παραπομπές από 10/2013
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Α.Ο. Αργοναύτης Νέας Κίου

Ο **Αθλητικός Όμιλος Αργοναύτης Νέας Κίου** είναι ιστορικό αθλητικό σωματείο από τη Νέα Κίο Αργολίδας. Ιδρύθηκε το 1933 από τους πρόσφυγες, που ήρθαν στην Αργολίδα από την Κίο της Μικράς Ασίας το 1922. Χρώματα του σωματείου αποτελούν το μπλε και το λευκό και επίσημο έμβλημα η Αργώ.

Το σωματείο διαθέτει τμήματα ποδοσφαίρου ανδρών, καλαθοσφαίρισης ανδρών, καλαθοσφαίρισης γυναικών και ενόργανης γυμναστικής, καθώς και τμήματα υποδομών και στα τρία παραπάνω αθλήματα. Έδρες των τμημάτων του αποτελούν Δημοτικό Αθλητικό Κέντρο Νέας Κίου το οποίο εγκαινιάστηκε στις 26 Δεκεμβρίου 2010 και το Κλειστό Γυμναστήριο Νέας Κίου.

## Τμήμα ποδοσφαίρου ανδρών

Η ιστορία του ποδοσφαιρικού τμήματος ξεκινά με την ίδρυση του συλλόγου το 1933 και αποτελεί το παλαιότερο του συλλόγου. Αρχικά αγωνιζόταν στο πρωτάθλημα Αργολιδοκορινθίας που διοργάνωνε η Ε.Π.Σ. Κορινθίας και το 1963 ήταν ένα εκ των έξι ιδρυτικών σωματείων της Ε.Π.Σ. Αργολίδας, μαζί με τους Απόλλων Άργους, Α.Ε.Κ. Άργους, Παναργειακό, Προίτο Νέας Τίρυνθας και Α.Ε. Κρανιδίου.

Έχει αγωνιστεί 3 φορές στο πρωτάθλημα της Δ΄ Εθνικής και έχει φτάσει στα ημιτελικά του κυπέλλου ερασιτεχνών Ελλάδας τη σεζόν 1991-1992 χάνοντας με σκορ 2-0 από τον Α.Ο. Κέρκυρα στο Στάδιο Παναχαϊκής.

Από το 1963 που ιδρύθηκε η ένωση της Ε.Π.Σ. Αργολίδας ο Αργοναύτης Νέας Κίου μετέχει κάθε χρόνο στο πρωτάθλημα της Α' κατηγορίας Αργολίδας εκτός από τις σεζόν που αγωνίστηκε στη Δ' Εθνική.

Υπό τη σκέπη του λειτουργεί και το σωματείο του Α.Ο. Νέας Κίου, το οποίο ιδρύθηκε το 1979 και αποτελεί το ποδοσφαιρικό μέλλον του Αργοναύτη, μαζί με τις ακαδημίες του συλλόγου.

### Σημαντικοί ποδοσφαιριστές
Ο σύλλογος έχει αναδείξει πολλούς ποδοσφαιριστές που έκαναν καριέρα στη Β' Εθνική, Γ' Εθνική και Δ' Εθνική με τις ομάδες του Παναργειακού και του Πανναυπλιακού Ηρακλή όπως οι:
* Βασίλης Παντερμαλής
* Κώστας Τσακίρης
* Μάρκος Φαρμάκας
* Αντώνης Τσακίρης

### Τίτλοι
* **6** Πρωταθλήματα Ε.Π.Σ. Αργολίδας
** 1971-1972
** 1973-1974
** 1985-1986 
** 1987-1988
** 1989-1990
** 1992-1993 
* **4** Κύπελλα Ε.Π.Σ. Αργολίδας
** 1973-1974: **Αργοναύτης Νέας Κίου** - Ερμής Ερμιόνης 2-0
** 1987-1988 
** 1991-1992: **Αργοναύτης Νέας Κίου** - Τροιζηνιακός Γαλατά 2-1
** 2016-2017:  Α.Ε. Λέρνας - **Αργοναύτης Νέας Κίου** 0-2

## Τμήμα καλαθοσφαίρισης ανδρών

Ο Α.Ο. Αργοναύτης Νέας Κίου το 1988 ίδρυσε τμήμα καλαθοσφαίρισης ανδρών που εντάχθηκε στα πρωταθλήματα της Ένωσης Σωματείων Καλαθοσφαίρισης Αργολίδας - Κορινθίας. Έδρα του συλλόγου είναι το Κλειστό Γυμναστήριο Νέας Κίου.

## Τμήμα καλαθοσφαίρισης γυναικών

Το τμήμα καλαθοσφαίρισης γυναικών του συλλόγου ιδρύθηκε το 1990 και έκτοτε συμμετέχει στα πρωταθλήματα της Ένωσης Σωματείων Καλαθοσφαίρισης Αργολίδας - Κορινθίας, έχοντας στην τροπαιοθήκη του ένα Πρωτάθλημα (2009).

Έδρα του συλλόγου είναι το Κλειστό Γυμναστήριο Νέας Κίου.

## Παραπομπές


## Εξωτερικοί σύνδεσμοι
* Ιστότοπος ποδοσφαιρικής ομάδας
* Ιστότοπος ομάδας καλαθοσφαίρισης

*
Κατηγορία:Αθλητικοί σύλλογοι Αργολίδος
Κατηγορία:Ιδρύσεις αθλητικών συλλόγων το 1933
Κατηγορία:Ποδοσφαιρικές ομάδες Ελλάδας
Κρήνη Αγνώ

Η **Κρήνη Αγνώ ή της Αγνούς** είναι πηγή που βρίσκεται στο Λύκαιο όρος στην Ηλεία. Σύμφωνα με την ελληνική μυθολογία εκεί έπλειναν οι νύμφες τον νεογέννητο Δία. Η πηγή της μυθολογίας ταυτίζεται σήμερα με πηγή που βρίσκεται σε υψόμετρο 1250 μέτρα κι έχει εντοιχισμένη πλάκα. 

Πήρε το όνομα της από την νύμφη Αγνώ, και όπως αναφέρει ο Παυσανίας έτρεχε νερο μόνιμα όλο τον χρόνο . Κοντά στην πηγή βρισκόταν ιερό του Δία όπου η είσοδος επιτρεπόταν μόνο στους ιερείς του. Πολύ κοντά βρισκόταν το στάδιο και ο ιππόδρομος που γίνονταν τα Λύκαια.

## Παραπομπές


Κατηγορία:Αρχαιολογικοί τόποι στην Ηλεία
Κατηγορία:Μυθολογία της αρχαίας Ηλείας
Αγνω
Χρυσοχώρι Ηλείας

Το **Χρυσοχώρι** είναι χωριό της Ηλείας στα νότια του νομού, βόρεια του όρους Βουνούκα σε υψόμετρο 450 μέτρα. Διοικητικά υπάγεται στον Δήμο Ζαχάρως. Συνορεύει με τα χωριά Λόγγος, Μίνθη, Κοτρώνι, Μηλιά και Μάκιστος. Στα όρια του χωριού βρίσκεται η αρχαία πόλη Αίπυ μια από τις εννέα πόλεις που αποτελούσαν το βασίλειο του Νέστορα της Πύλου.

## Ιστορία
Το Χρυσοχώρι άγνωστο πότε οικίστηκε, παλιότερα βρισκόταν σε άλλη, κοντινή, θέση και λεγόταν "Τρύπες", η ονομασία Τρύπες προέρχεται από τις πολλές σπηλιές της περιοχής. Η λαϊκή παράδοση λέει ότι οι κάτοικοι εγκατέλειψαν το παλιό χωριό λόγω κάποιας μεταδοτικής ασθένειας και εγκαταστάθηκαν στην σημερινή θέση. Παρόλα αυτά ο παλιός οικισμός συνέχισε να κατοικείται με λίγους κατοίκους και είναι σήμερα γνωστό σαν Παλαιοχώρι Ζαχάρως. Κατά την ενετοκρατία αναφέρεται σε ενετικές απογραφές ενώ πριν την επανάσταση δέχτηκε εγκατάσταση οικογενειών από την Μάνη.

Στην επανάσταση του 1821 Τρυπαίοι πήραν μέρος στις μάχες του Λάλα και αλλού. Το 1825 κάηκε ολοσχερώς από τον στρατό του Ιμπραήμ πασά.

## Διοικητική ιστορία
Το 1835 αποτέλεσε διαμέρισμα του δήμου Αρήνης της επαρχίας Ολυμπίας του νομού Μεσσηνίας έως το 1912 που αποτέλεσαι οικισμό της κοινότητας Σκλήβας μαζί με το χωριό Σκλήβα. Το 1919 αποσπάτε από την κοινότητα Σκλήβας και αποτελεί την έδρα της κοινότητας Τρυπών, το 1940 αποσπάτε από τον νομό Μεσσηνίας στον νομό Ηλείας. Το 1978 το χωριό και η κοινότητα αλλάζει όνομα σε Χρυσοχώρι. Το 1999 καταργήθηκε η κοινότητα και γίνεται δημοτικό διαμέρισμα του δήμου Ζαχάρως έως το 2010 όπου μετατρέπετε σε κοινοτικό διαμέρισμα του ιδίου δήμου.

## Απογραφές

## Δείτε
* Παλαιοχώρι Ζαχάρως Ηλείας

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Κόφας Αρένα

Η **Opel Arena**, παλαιότερα γνωστή ως *Κόφας Αρένα* (Coface Arena), είναι ένα πολλαπλών χρήσεων γήπεδο, το οποίο βρίσκεται στο Μάιντς της Γερμανίας και είναι έδρα της 1. ΦΣΦ Μάιντς 05.

## Ιστορία
left|150px|thumb|Φωτογραφία του γηπέδου

Το στάδιο άρχισε να κατασκευάζεται τον Μάιο του 2009 και εγκαινιάστηκε στις 3 Ιουλίου 2011  και κόστισε 60.000.000 €. Αντικατέστησε το προηγούμενο γήπεδο της Μάιντς, το Στάδιο αμ Μπρούχβεγκ (Stadion am Bruchweg).

Το πρώτο γκολ που μπήκε στη Κόφας Αρένα, το πέτυχε ο Τυνήσιος Σάμι Αλαγκουί, στις 7 Αυγούστου 2011, με αντίπαλο την Μπάγερ Λεβερκούζεν.

Σήμερα, η χωρητικότητα του γηπέδου αγγίζει τις 34.034 θέσεις σε αγώνες πρωταθλήματος και τις 26.600 σε ευρωπαϊκούς και διεθνείς αγώνες.

## Παραπομπές


## Εξωτερικοί σύνδεσμοι
*Η επίσημη ιστοσελίδα του σταδίου (Γερμανικά)

Κατηγορία:Στάδια ποδοσφαίρου στη Γερμανία
Κατηγορία:Αθλητικές εγκαταστάσεις στη Γερμανία
Κατηγορία:1. ΦΣΦ Μάιντς 05
Λίμνη Γκάρντα

Η **λίμνη Γκάρντα** (ιταλικά: *Lago di Garda* ή *Lago Benaco*) είναι η μεγαλύτερη λίμνη της Ιταλίας. Η λίμνη βρίσκεται στη βόρεια Ιταλία, ανάμεσα στη Μπρέσια και στη Βερόνα, και έχει έκταση 370 τετραγωνικά χιλιόμετρα. Η λίμνη σχηματίστηκε στο τέλος της εποχής των Παγετώνων. Σήμερα είναι δημοφιλής τουριστικός προορισμός. Η λίμνη και οι ακτογραμμές της είναι μοιρασμένες στις επαρχίες Βερόνα (νοτιοανατολικά), Μπρέσια (νότιοδυτικά) και Τρέντο (βόρεια).

## Βιολογία
Το είδος ψαριού *Salmo carpio* (στα ιταλικά καρπιόνε) είναι ένα σπάνιο είδος σολωμόμορφου το οποίο ζει μόνο στη λίμνη Γκάρντα. Έχουν γίνει προσπάθειες να εισαχθεί και σε άλλες λίμνες της Ιταλίας, αλλά όλες ήταν ανεπιτυχείς. Ο πληθυσμός του ψαριού έχει μικρύνει αισθητά στη λίμνη Γκάρντα και γι' αυτό το λόγο χαρακτηρίζεται ως κρισίμως κινδυνεύον (IUCN 3.1). Οι κύριες απειλές που δέχεται είναι η υπεραλίευση, η μόλυνση και ο πιθανός ανταγωνισμός με είδη που έχουν εισαχθεί στη λίμνη.

## Παραπομπές


Κατηγορία:Λίμνες της Ιταλίας
Φίλιππος Μαύρος

Ο **Φίλιππος Μαύρος** του Ιωάννη, γεννήθηκε στις 25 Ιανουαρίου 1921 στη Σάμο. Ήταν Έλληνας πολιτικός με καταγωγή από το Καστελόριζο κι ο μικρότερος από έξι αδέλφια, εκ των οποίων  ένας ήταν  ο Γεώργιος Μαύρος. 

Σπούδασε νομικά στη Νομική Σχολή του Πανεπιστημίου Αθηνών και στη συνέχεια οικονομικά στο πανεπιστήμιο Columbia της Νέας Υόρκης. Ομιλούσε Γαλλικά, Αγγλικά και Γερμανικά. 

Από το 1955 διηύθυνε την οικογενειακή εμπορική επιχείρηση που είχε ιδρύσει ο πατέρας του το 1905 στο Καστελόριζο, η οποία μεταφέρθηκε στη Σάμο και τελικά στην Αθήνα, όπου είχε την έδρα της στην οδό Αιόλου από το 1921.

Πρωτοεμφανίστηκε στην πολιτική το 1961, όταν εξελέγη πρώτος βουλευτής με την Ένωση Κέντρου στη Β´ εκλογική περιφέρεια Αθηνών και επανεξελέγη το 1963 και το 1964. Ως μέλος της Μικτής Κοινοβουλευτικής Επιτροπής Ελλάδας-Κοινής Αγοράς συμμετείχε σε διεθνή συνέδρια όπως του Βερολίνου, της Τουλούζης, της Νεάπολης και λοιπά. Υπήρξε μέλος των Κοινοβουλευτικών Επιτροπών της Βουλής για τα Υπουργεία Οικονομικών και Εμπορίου.

Κατά την περίοδο της Δικτατορίας των Συνταγματαρχών ανέπτυξε έντονη αντιδικτατορική δράση για την οποία συνελήφθη στις 14 Αυγούστου 1968, φυλακίστηκε στην Άμεσο Δράση Χωροφυλακής Αμαρουσίου και εκτοπίστηκε στα Κύθηρα για έξι μήνες. Σε όλη τη διάρκεια της επταετίας βρισκόταν υπό συνεχή παρακολούθηση και του στερήθηκε το διαβατήριο. 

Επανεξελέγη βουλευτής Αθηνών το 1974.

Ήταν παντρεμένος με τη Λυδία Τ. Παπαθανασίου, με την οποία απέκτησαν τρεις κόρες και έξι εγγόνια.

Απεβίωσε στην Αθήνα, στις 22 Δεκεμβρίου του 2016.

## Πηγές
*Κοινοβουλευτική θητεία Φιλίππου Μαύρου, ιστοσελίδα της Βουλής των Ελλήνων.
## Παραπομπές


Κατηγορία:Βουλευτές εκλεγμένοι με την Ένωση Δημοκρατικού Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με την Ένωση Κέντρου
Oh Love

Το "**Oh Love**" είναι ένα τραγούδι από την αμερικάνικη πανκ ροκ μπάντα Green Day. Κυκλοφόρησε ως το πρώτο single του ένατου άλμπουμ της μπάντας, ¡Uno!, στις 16 Ιουλίου 2012, από την Reprise Records. Κυκλοφόρησε επίσης και σε μορφή EP στις 14 Αυγούστου 2012. Ηχογραφήθηκε στα Jingletown Studios το 2011. Παίχτηκε πρώτη φορά σε μια μυστική συναυλία της μπάντας το 2011.
 
Το τραγούδι συνδυάζει μουσικά στοιχεία από τα πρώτα άλμπουμ της μπάντας μαζί με power pop και εναλλακτικό ροκ. Οι κριτικές ήταν μέτριες. Το τραγούδι εγκωμιάστηκε από πολλούς κριτικούς για το μουσικό στυλ και τον τόνο του αλλά κριτικαρίστηκε επειδή ήταν "middle-ground".  Εμφανίστηκε σε πολλά τσάρτς ανά τον κόσμο. Το τραγούδι έκανε το ντεμπούτο του στο νούμερο 1 των US Rock Songs, κάνοντάς το το πρώτο τραγούδι της μπάντας, και το τρίτο τραγούδι στην ιστορία που κάνει κάτι τέτοιο.

## Κομμάτια
μικρογραφία|Το εξώφυλλο του EP
**Ψηφιακό single και CD single:**
# Oh Love - 5:02
**EP:**
# Oh Love - 5:02
# American Idiot (Censored version) - 2:55
# Boulevard of Broken Dreams  (Censored version) - 4:22
# 21 Guns - 5:22
# Know Your Enemy - 3:11

## Βίντεο Κλιπ
Το βίντεο κλιπ σκηνοθετήθηκε από τον Samuel Bayer, σκηνοθέτη όλων των βίντεο κλιπ του "American Idiot" και παρουσιάζει μια "συνηθισμένη" μέρα ενός ροκ σταρ.

## Θέσεις στα τσάρτς

## Παραπομπές


Κατηγορία:Δισκογραφία των Green Day
Κατηγορία:Τραγούδια του 2012
Κατηγορία:Singles του 2012
Στρούμιτσα (ποταμός)

Ο **Στρούμιτσα** ή **Στρωμνιτσιώτης** (,  και  / Στρούμιτσα ή  / Στρουμέσνιτσα) είναι ποταμός της Βόρειας Μακεδονίας και της Βουλγαρίας με συνολικό μήκος 114 χλμ. από τα οποία τα 81 χλμ. στο έδαφος της Βόρειας Μακεδονίας. Διαρρέει την πόλη της Στρώμνιτσας και εκβάλλει στον ποταμό Στρυμόνα, του οποίου είναι ο μεγαλύτερος παραπόταμος.

Ο Στρούμιτσα πηγάζει από το βουνό Πλατσκόβιτσα στον δήμο Ράντοβις της Βόρειας Μακεδονίας, ρέοντας προς νότο σε μια βαθιά κοιλάδα. Στη συνέχεια εισέρχεται στην κοιλάδα Ράντοβις και περνά μέσα από την ομώνυμη πόλη. Στη συνέχεια ο Στρούμιτσα ρέει νοτιοανατολικά μέσω της ομώνυμης κοιλάδας (δήμοι Βασίλεβο, Στρώμνιτσας και Νόβο Σέλο), περνώντας από την πόλη της Στρώμνιτσας και στρέφεται ανατολικά για να μπει στη Βουλγαρία νότια του Ζλατάρεβο. Ακολουθεί μια πλατειά ελικοειδής κοιλάδα μέχρι ο ποταμός να εκβάλει στον Στρυμόνα ως δεξιός παραπόταμός του, βορειοανατολικά του Mίτινο, κοντά στο Ρούπιτε.

## Παραπομπές


Κατηγορία:Ποταμοί της Βόρειας Μακεδονίας
Κατηγορία:Ποταμοί της Βουλγαρίας
Κατηγορία:Παραπόταμοι του Στρυμόνα
Στρυμονίτες

Οι **Στρυμονίτες** ή **Στρουμιάνοι** (σλαβικά: Струмјани) είναι μία από τις σλαβικές φυλές που μαζί με τους Βερζήτες και τους Σαγουδάτοι εποίκησαν κατά τον 7ο μ.Χ. αιώνα τα εδάφη της σημερινής Βόρειας Μακεδονίας. Εγκαταστάθηκαν στις ορεινές περιοχές του Στρυμόνα ποταμού στη δυτική Βουλγαρία, από όπου και έλαβαν το όνομά τους και στον παραπόταμο του Στρωμνιτσιώτη που διαρρέει την Στρώμνιτσα στο ανατολικό τμήμα της Βόρειας Μακεδονίας.

Πήραν μέρος στην σλαβική πολιορκία της Θεσσαλονίκης περί το 677. Ως παρατίθεται στο *[[Θαύματα του αγίου Δημητρίου]]*, χρησιμοποιούσαν τα ελαφρά πλοιάριά τους για επιδρομές στα παράλια του βορείου Αιγαίου, έως και στη Θάλασσα του Μαρμαρά.. Θεωρείται επίσης πιθανό ότι βοήθησαν στην αραβική λεηλασία της πόλης το 904.

Η καταγωγή τους είναι από την Σιλεσία της σημερινής Πολωνίας.

## Αναφορές


Κατηγορία:Αρχαίοι σλαβικοί λαοί
Κατηγορία:Ιστορία της Βόρειας Μακεδονίας
Βερζήτες

thumb|250px|right|Οι Σλάβοι στην Ευρώπη κατά τον 7ο  μ.Χ αιώνα
Οι **Βερζήτες** () είναι μία σλαβική φυλή η οποία κατέφθασε κατά τον 7ο μ.Χ. αιώνα στα εδάφη της σημερινής Βόρειας Μακεδονίας και εποίκησε τις σημερινές πόλεις της Αχρίδας, Καβανταρτσίου, Πρίλαπου, Μοναστηρίου και Δίβρης και όλη την περιοχή που αυτές περιβάλλουν, έως και την πόλη των Σκοπίων. Οι Βυζαντινοί συγγραφείς άρχισαν να αποκαλούν αυτήν την περιοχή Σκλαβηνία. 

Οι Βερζήτες, μαζί με τους Σαγουδάτοι και τους Στρουμιάνους κ.ά., είναι μια τις σλαβικές φυλές που εγκαταστάθηκαν στην περιοχή της σημερινής Βόρειας Μακεδονίας κατά την κάθοδο των σλάβων στα Βαλκάνια και στα εδάφη της Βυζαντινής αυτοκρατορίας. Η αρχική κοιτίδα των Βερζητών ήταν η δυτική Τσεχία και η νοτιοδυτική Πολωνία.

Έως και σήμερα οι σλάβοι Βερζήτες αυτοαποκαλούνται Μπρσιάτσοι (Брсјаци), αποτελούν την μεγαλύτερη ομάδα μεταξύ των σλαβομακεδόνων στη Βόρεια Μακεδονία και κατοικούν στα αρχικά σημεία εγκατάστασεις τους. Η διάλεκτος της γλώσσας που μιλούν έγινε η βάση για τη δημιουργία της σλαβομακεδονικής γλώσσας.

## Παραπομπές


Κατηγορία:Αρχαίοι σλαβικοί λαοί
Κατηγορία:Ιστορία της Βόρειας Μακεδονίας
Εθνική Ουαλίας Κ-21 (ποδόσφαιρο ανδρών)

Η **Εθνική Ουαλίας U21 (ποδόσφαιρο ανδρών)** είναι η εθνική ομάδα ποδοσφαίρου της Ουαλίας για ποδοσφαιριστές κάτω των 21 ετών. Ελέγχεται από την Ποδοσφαιρική Ομοσπονδία Ουαλίας. Η ομάδα αγωνίζεται στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε 2 χρόνια. Μέχρι σήμερα δεν έχει προκριθεί στην τελική φάση της διοργάνωσης παρόλη την καλή παρουσία των τελευταίων ετών.

Η Εθνική Ουαλίας U21 αποτελεί το μεγαλύτερο επίπεδο του ποδοσφαίρου νέων στην Ουαλία. Μπορούν να συμμετάσχουν σε αυτή οι ποδοσφαιριστές που έχουν γεννηθεί στην Ουαλία ή αυτούς που οι γονείς ή οι παππούδες του γεννήθηκαν στην Ουαλία. Οι ποδοσφαιριστές πρέπει να είναι 21 ετών και κάτω κατά την έναρξη των προκριματικών του  Ευρωπαϊκού πρωταθλήματος ποδοσφαίρου U21 τα οποία διαρκούν 2 έτης. Έτσι, κάποιοι ποδοσφαιριστές μπορούν να αγωνίζονται στην ομάδα μέχρι τα 23 ετών. Υπάρχουν ακόμα η Εθνική Ουαλίας U20 (για διοργανώσεις εκτός UEFA), η Εθνική Ουαλίας U19 και η Εθνική Ουαλίας U17.

## Δείτε ακόμη
* Εθνική Ουαλίας (ποδόσφαιρο ανδρών)
* Εθνική Ουαλίας U19 (ποδόσφαιρο ανδρών)
* Εθνική Ουαλίας U17 (ποδόσφαιρο ανδρών)
* Ευρωπαϊκό πρωτάθλημα ποδοσφαίρου U21

## Εξωτερικοί σύνδεσμοι
* Ιστοσελίδα UEFA Under-21 Περιλαμβάνει ολοκληρωμένο αρχείο αποτελεσμάτων.
* The Rec.Sport.Soccer Statistics Foundation Περιλαμβάνει ολοκληρωμένο αρχείο για τα Ευρωπαϊκά Πρωταθλήματα U-21/U-23.
* Ποδοσφαιρική Ομοσπονδία Ουαλίας  Περιλαμβάνει αποτελέσματα για όλες τις εθνικές της Ουαλίας.

Κατηγορία:Εθνική Ουαλίας (ποδόσφαιρο)
Κατηγορία:Ποδόσφαιρο στην Ουαλία
Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Ποδόσφαιρο νέων στην Ουαλία
Κατηγορία:Εθνικές αθλητικές ομάδες Ουαλίας
Σαγουδάτοι

thumb|250px|right|Οι Σλάβοι στην Ευρώπη κατά τον 7ο  μ.Χ αιώνα
Οι **Σαγουδάτοι** (σλάβικα: Сагудати) είναι μία σλαβική φυλή η οποία κατά τον 7ο μ.Χ. αιώνα εποίκισε τα εδάφη της κεντρικής, κυρίως, σημερινής Βόρειας Μακεδονίας. Εγκαταστάθηκαν την περιοχή κατά μήκος του ποταμού Μπρεγκάλνιτσα (Καμένιτσα, Κότσανη, Βίνιτσα, Στιπ) και στις δυτικές, προς το νότο, όχθες του ποταμού Αξιού. Εκτός από τους Σαγουδάτους στα εδάφη της σημερινής Βόρειας Μακεδονίας εγκαταστάθηκαν οι σλαβικές φυλές των Βερζητών και των Στρυμονιτών.

## Πηγές
* Izvori za historiju naroda Jugoslavije Stjepan Antoljak, Filozofski fakultet, 1978 - Yugoslavia 

Κατηγορία:Αρχαίοι σλαβικοί λαοί
Κατηγορία:Ιστορία της Βόρειας Μακεδονίας
Εξασθένιση Τρόξλερ

Η **εξασθένιση Τρόξλερ** ή αλλιώς **φαινόμενο Τρόξλερ** είναι ένα φαινόμενο της όρασης. Όταν κάποιος στηλώνει το βλέμμα του σε ένα συγκεκριμένο σημείο, τότε μετά από περίπου 20 δευτερόλεπτα ένα ερέθισμα μακριά απ' το σημείο αυτό, στην περιφερειακή όραση, θα εξασθενίσει και θα εξαφανιστεί. Το αποτέλεσμα ενισχύεται όταν το ερέθισμα είναι μικρό, είναι μικρής αντίθεσης ή ισόφωτο, ή είναι θολό. Το αποτέλεσμα γίνεται πιο ισχυρό όσο μεγαλώνει η απόσταση μεταξύ ερεθίσματος και σημείου επικέντρωσης.

Η εξασθένιση Τρόξλερ αναγνωρίστηκε για πρώτη φορά από τον Ιγκνάζ Πωλ Βίταλ Τρόξλερ το 1804.

Η εξασθένιση Τρόξλερ έχει αποδοθεί στη προσαρμογή των νευρώνων μέσα στο οπτικό σύστημα οι οποίοι είναι ζωτικής σημασίας για την αντίληψη ενός ερεθίσματος. Είναι μέρος της γενικής αρχής που ισχύει για τα αισθητικά συστήματα η οποία λέει ότι ένα αναλλοίωτο ερέθισμα σύντομα εξαφανίζεται από την επίγνωσή μας. Για παράδειγμα, αν ένα μικρό κομμάτι χαρτί πέσει στο μπράτσο μας, το νιώθουμε για λίγα δευτερόλεπτα και έπειτα η αίσθηση δεν είναι πια εκεί. Αυτό συμβαίνει επειδή οι απτικοί νευρώνες (οι σχετιζόμενοι με την αφή) έχουν προσαρμοστεί. Αν όμως κουνάμε το χέρι πάνω κάτω, τότε το ερέθισμα αλλάζει σε ένταση και συνεχίζουμε να νιώθουμε το χαρτί μέχρι να πέσει απ'το χέρι μας.

Μια παρόμοια εξασθένιση μπορεί να γίνει αντιληπτή για ένα ερέθισμα του οποίου η εικόνα μένει στάσιμη πάνω στον αμφιβληστροειδή, μια *[[σταθεροποιημένη αμφιβληστροειδής εικόνα]]*. Η σταθεροποίηση μπορεί να γίνει με τουλάχιστον τρεις τρόπους. Ο πρώτος είναι να τοποθετήσουμε έναν μικροσκοπικό προβολέα πάνω σε ένα φακό επαφής. Ο προβολέας προβάλλει μια εικόνα μέσα στο μάτι. Καθώς το μάτι κινείται, ο φακός επαφής κινείται μαζί του, οπότε η εικόνα προβάλλεται συνεχώς πάνω στο ίδιο σημείο του αμφιβληστροειδούς. Δεύτερον, μπορούμε να παρακολουθούμε τις κινήσεις των ματιών και να μετακινούμε το ερέθισμα έτσι ώστε να ακυρώνει τις κινήσεις αυτές. Τρίτον, και αυτή είναι η τεχνική που γνωρίζουν οι περισσότεροι άνθρωποι, μπορούμε να προκαλέσουμε μια μεταεικόνα, συνήθως μέσω μιας έντονης, σύντομης λάμψης, όπως αυτές όταν κάποιος φωτογραφίζεται με φλας. Αυτό προκαλεί μια εικόνα η οποία "καρφώνεται" στον αμφιβληστροειδή λόγω της δυνατής προσαρμογής των ραβδίων και των κωνείων. Σε όλες αυτές τις περιπτώσεις, το ερέθισμα ξεθωριάζει μετά από ένα μικρό χρονικό διάστημα και εξαφανίζεται.

Η εξασθένιση Τρόξλερ μπορεί να συμβεί και χωρίς κάποια υπερβολική σταθεροποίηση της εικόνας στον αμφιβληστροειδή όταν έχουμε να κάνουμε με περιφερειακή όραση γιατί οι νευρώνες στο οπτικό σύστημα, πέρα απ'τις ράβδους και τους κώνους, έχουν μεγάλα δεκτικά πεδία. Αυτό σημαίνει ότι οι μικρές, ακούσιες οπτικές κινήσεις που γίνονται όταν επικεντρώνουμε σε κάτι αποτυγχάνουν να μετακινήσουν το ερέθισμα στο δεκτικό πεδίο κάποιου άλλου κυττάρου, δίνοντας ένα σταθερό ερέθισμα.

## Δείτε επίσης
*Λιλά κυνηγός
*Γέμισμα (όραση)

## Παραπομπές


Κατηγορία:Όραση
Εθνική Ουαλίας Κ-17 (ποδόσφαιρο ανδρών)

Η **Εθνική Ουαλίας U17 (ποδόσφαιρο ανδρών)** είναι η εθνική ομάδα ποδοσφαίρου της Ουαλίας για ποδοσφαιριστές κάτω των 19 ετών. Ελέγχεται από την Ποδοσφαιρική Ομοσπονδία Ουαλίας. Η ομάδα αγωνίζεται στο Ευρωπαϊκό πρωτάθλημα ποδοσφαίρου U17 που διοργανώνεται κάθε χρόνο. Παρατσούκλι της ομάδας είναι *Νέοι Δράκοι* (Young Dragons). Εντός έδρας αγωνίζεται με κόκκινη στολή με κίτρινη ρίγα και εκτός έδρας με πράσινη και λευκή στολή.

## Δείτε ακόμη
*Εθνική Ουαλίας (ποδόσφαιρο ανδρών)
*Εθνική Ουαλίας U21 (ποδόσφαιρο ανδρών)
*Εθνική Ουαλίας U19 (ποδόσφαιρο ανδρών)
*Ποδοσφαιρική Ομοσπονδία Ουαλίας
*Ευρωπαϊκό πρωτάθλημα ποδοσφαίρου U17

## Εξωτερικοί σύνδεσμοι
*Ποδοσφαιρική Ομοσπονδία Ουαλίας 

Κατηγορία:Εθνικές ομάδες ποδοσφαίρου Κ-17 Ευρώπης
Κατηγορία:Εθνική Ουαλίας (ποδόσφαιρο)
Κατηγορία:Ποδόσφαιρο νέων στην Ουαλία
Κατηγορία:Εθνικές αθλητικές ομάδες Ουαλίας
Ρέξαμ ΑΦΚ

Η **Ρέξαμ ΑΦΚ** (oυαλικά: *C.P.D. Wrecsam*, αγγλικά: *Wrexham A.F.C.*) ειναι ποδοσφαιρικός σύλλογος από το Ρέξαμ της Ουαλίας.  Η ομάδα διεξάγει τους εντός έδρας αγώνες της στο , χωρητικότητας 20.927 θεατών. Διοικείται από τους Rob McElhenney & Ryan Reynolds, και προπονητής της είναι ο Phil Parkinson.

## Ιστορία
### 1864–1905
Ο σύλλογος ιδρύθηκε το 1864 από τα μέλη της Ρέξαμ Κρίκετ Κλαμπ (Wrexham Cricket Club), που ήθελαν μια αθλητική δραστηριότητα για τους χειμερινούς μήνες, η οποία τον καθιστά (μετά τις Σέφιλντ, Κρέι, Χόλαμ, Νοτς Κάουντι και Στόουκ Σίτι) τον έκτο παλαιότερο επαγγελματικό ποδοσφαιρικό σύλλογο και τον παλαιότερο στην Ουαλία. Το πρώτο παιχνίδι της ομάδας διεξήχθη στις 22 Οκτωβρίου 1864 στο Ντένμπι Κάουντι Κρίκετ Γκράουντ (Δε Ρέισκουρς) εναντίον της Πρινς οφ Γουέιλς Φάιαρ Μπρίτζαντ.

## Επιτυχίες
.

;Πρωταθλήματα
***[[Φούτμπολ Λιγκ Θερντ Ντιβίζιον Νορθ|Θερντ Ντιβίζιον Νορθ]]/[[Φούτμπολ Λιγκ Θερντ Ντιβίζιον|Θερντ Ντιβίζιον]]/[[Φούτμπολ Λιγκ Σέκοντ Ντιβίζιον|Ντιβίζιον 2]]/[[Φούτμπολ Λιγκ Ουάν|Λιγκ Ουάν]]** (τρίτου επιπέδου κατηγορία)
::Πρωταθλήτρια (1): 1977–78
::Δεύτερη θέση (1): 1932–33
***[[Φούτμπολ Λιγκ Φορθ Ντιβίζιον|Φορθ Ντιβίζιον]]/[[Φούτμπολ Λιγκ Θερντ Ντιβίζιον|Θερντ Ντιβίζιον]]/[[Φούτμπολ Λιγκ Σέκοντ Ντιβίζιον|Ντιβίζιον 2]]/[[Φούτμπολ Λιγκ Του|Λιγκ Του]]** (τέταρτου επιπέδου κατηγορία)
::Πρωταθλήτρια (2): 1992–93, 1969–70
::Προβιβασμός (5): 1961–62, 1969–70, 1992–93, 2002–03, 2023-24
::Νικήτρια πλέι-οφ (1): 1988–89
***Κόνφερενς Πρέμιερ/[[Νάσιοναλ Λιγκ (κατηγορία)|Νάσιοναλ Λιγκ]]** (πέμπτου επιπέδου κατηγορία)
::Πρωταθλήτρια (1): 2022-23
::Δεύτερη θέση (2): 2011–12, 2021-22
::Νικήτρια πλέι-οφ (3): 2010–11, 2011–12, 2012–13
***[[Δε Κομπινέισον]]**
::Πρωταθλήτρια (4): 1900–01, 1901–02, 1902–03, 1904–05
::Δεύτερη θέση (1): 1899–1900
***[[Ντένμπιγκσαϊρ Λιγκ|Ουαλική Σένιορ Λιγκ]]**
::Πρωταθλήτρια (2): 1894–95, 1895–96

;Κύπελλα
***[[Κύπελλο Αγγλίας (ποδόσφαιρο ανδρών)|Κύπελλο Αγγλίας]]**
::Προημιτελικά (3): 1973–74, 1977–78, 1996–97
***[[Λιγκ Καπ Αγγλίας]]**
::Προημιτελικά (1): 1977–78
***[[Φούτμπολ Λιγκ Τρόφι|Λιγκ Τρόφι]]**
::Νικήτρια (1): 2004–05
***[[Φούτμπολ Ασοσιέισον Τσάλεντζ Τρόφι|Τρόφι]]**
::Νικήτρια (1): 2012–13
::Φιναλίστ (1): 2014–15
***Λιγκ Καπ Νορθ**
::Νικήτρια (1): 1943–44
***[[Κύπελλο Ουαλίας (ποδόσφαιρο ανδρών)|Κύπελλο Ουαλίας]]**
::Κυπελλούχος (23): 1877–78, 1882–83, 1892–93, 1896–97, 1902–03, 1904–05, 1908–09, 1909–10, 1910–11, 1913–14, 1914–15, 1920–21, 1923–24, 1924–25, 1930–31, 1956–57, 1957–58, 1959–60, 1971–72, 1974–75, 1977–78, 1985–86, 1994–95
::Φιναλίστ (22): 1878–79, 1889–90, 1890–91, 1894–95, 1985–96, 1897–98, 1898–99, 1901–02, 1919–20, 1931–32, 1932–33, 1949–50, 1961–62, 1964–65, 1966–67, 1970–71, 1978–79, 1982–83, 1983–84, 1987–88, 1989–90, 1990–91
***Πρέμιρε Καπ Ουαλίας
::Νικήτρια (5): 1997–98, 1999–00, 2000–01, 2002–03, 2003–04
::Φιναλίστ (3): 1998–99, 2004–05, 2005–06

;Διεθνείς διοργανώσεις
***Κύπελλο Κυπελλούχων Ευρώπης'''
::Προημιτελικά (1): 1975-76

## Ευρωπαϊκές συμμετοχές

## Παραπομπές


## Εξωτερικοί σύνδεσμοι

*

Κατηγορία:Ρέξαμ ΦΚ
Κατηγορία:Ιδρύσεις ποδοσφαιρικών ομάδων το 1872
Κατηγορία:Ποδοσφαιρικές ομάδες Ουαλίας
Παρυσάτιδα της Περσίας

:*Να μη συγχέεται με την [[Παρυσάτιδα]] Β΄, κόρη του Αρταξέρξη Γ΄ Ώχου και σύζυγο του Αλεξάνδρου του Μεγάλου.*

Η **Παρύσατις Α΄ της Περσίας**, έζησε τον 5ο αιώνα π.Χ. ήταν νόθα κόρη του βασιλιά της Περσίας Αρταξέρξη Α΄ του *Μακρόχειρα* από την δυναστεία των Αχαιμενιδών και της Ανδίας της Βαβυλώνας, ετεροθαλής αδελφή των βασιλέων της Περσίας Ξέρξη Β΄, Σογδιανού, Δαρείου Β΄ του *Νόθου* και Αρσίτη. Παντρεύτηκε τον ετεροθαλή αδελφό της Δαρείο Β΄, με τον οποίο απέκτησε 4 γιους: Αρταξέρξη Β΄ τον *Μνήμονα*, Κύρο τον Νεότερο, Οστάνη και Οξάρθη. Ο αγαπημένος της γιος ήταν ο Κύρος ο Νεότερος, γι’ αυτό όταν απεβίωσε ο σύζυγός της, βοήθησε τον Κύρο στην προσπάθειά του να πάρει τον θρόνο από τον μεγαλύτερο αδελφό του Αρταξέρξη Β΄, αλλά ο Κύρος ηττήθηκε και σκοτώθηκε στην μάχη στα Κούναξα το 401 π.Χ.. Η Παρύσατις Α΄ κατηγόρησε τον σατράπη Τισσαφέρνη για τον φόνο του γιου της και στην συνέχεια ο σατράπης δολοφονήθηκε.

## Παραπομπές


Κατηγορία:Πέρσες βασιλείς
Κατηγορία:Δυναστεία των Αχαιμενιδών
Γ.Σ. Νηρέας Λαμίας

Ο ***Γ.Σ. Νηρέας Λαμίας*** είναι ένας ελληνικός αθλητικός σύλλογος που ιδρύθηκε στις 18 Νοεμβρίου του 1998. Όπως αναγράφεται και στο καταστατικό του, με την ίδρυσή του ο σύλλογος συμμετέχει, καλλιεργεί και εξακολουθεί να καλλιεργεί τα αθλήματα της κολύμβησης και υδατοσφαίρισης.

Πιο συγκεκριμένα, το έτος 1998-99 αγωνίστηκε στην προαγωνιστική κατηγορία κολύμβησης (με αθλητές και αθλήτριες ηλικίας 10-11-12 ετών) και στο πρωτάθλημα Αντρών Δ΄ Εθνικής κατηγορίας το 1999 στην ίδια κατηγορία στην κολύμβηση, ενώ στην υδατοσφαίριση, συμμετείχε και στα πρωταθλήματα Παίδων-Εφήβων.

Το έτος 2000 στο άθλημα της κολύμβησης συμμετείχε στην κατηγορία προαγωνιστικής με διακρίσεις και νίκες (1ες -2ες -3ες ) στις διασυλλογικές διοργανώσεις της περιφέρειάς μας. Καθώς επίσης και της αγωνιστικής κατηγορίας, με αθλητές ηλικίας 12-13-14 ετών, στα Πανελλήνια πρωταθλήματα.

Στην υδατοσφαίριση με συμμετοχές στα πρωταθλήματα: παίδων, εφήβων, νέων αντρών, και Δ΄ Εθνικής κατηγορίας. Ενώ η γυναικεία ομάδα συμμετείχε στο πρωτάθλημα Γ΄ Εθνικής και ως δεύτερη ομάδα στην τελική φάση προβιβάστηκε στην Β΄ Εθνική κατηγορία. Το 2001-2002-2003 συμμετείχε στα αθλήματα της κολύμβησης με τον αθλητή Αντωνόπουλο Απόστολο με διακρίσεις 3η, 5η και 7η θέση στα 1500-200 και 400 ελεύθερο αντίστοιχα, στο θερινό Πανελλήνιο Πρωτάθλημα, όπως επίσης και στην υδατοσφαίριση όλες τις χρονιές που αναφέρονται παραπάνω με συμμετοχές σε όλα τα πρωταθλήματα. Το 2004 ο σύλλογός σημείωσε Πανελλήνια νίκη 3η θέση στο αγώνισμα 200 ΜΑ. στην αγωνιστική κατηγορία, με τον αθλητή Κρίκο Αλέξανδρο στην κατηγορία των παίδων.

Τα επόμενα χρόνια η πορεία του συλλόγου στα εν λόγω αθλήματα ήταν συνεχείς, με αποκορύφωμα το 2007-08 η ομάδαyδατοσφαίρισης Δ΄ Ανδρών, να προβιβαστεί ως Πρωταθλήτρια στη Γ΄ Εθνική κατηγορία. Η ομάδα γυναικών το έτος 2008-09 να προβιβάζεται ως Πρωταθλήτρια στην Α2 Εθνική κατηγορία, όπου μέχρι και σήμερα συνεχίζει να αγωνίζεται. Την αγωνιστική χρονιά 2009-10 η ανδρική ομάδα προβιβάστικε στην Β΄Εθνική κατηγορία σαν επιστέγασμα της συνεχούς προσπάθειας.

To 2013 η ανδρική ομάδα του Νηρέα Λαμίας ανέβηκε στην Α1 Κατηγορία Πόλο (μετά την οικειοθελή αποχώρηση του Ναυτικού Ομίλου Χανίων από το πρωτάθλημα). Στην ομάδα του Νηρέα Λαμίας προπονητής είναι ο Θοδωρής Χατζηθεοδώρου, ο οποίος αγωνίστηκε για μια σεζόν ως παίκτης με τα χρώματα της ομάδας. Η ομάδα ενίσχυεται σημαντικά για την πρώτη συμμετοχή της στη μεγάλη κατηγορία, με πολύ μεγάλα ονόματα του πόλο όπως οι Αντώνης Βλοντάκης, Φώτης Μπλάνης, Ζάχος Αναστασιάδης, και Χρήστος Φλώρος

## Υδατοσφαίριση ανδρών
### Ιστορία πρωταθλήματος και κυπέλλου
:

## Παραπομπές


*
Κατηγορία:Αθλητικοί σύλλογοι Φθιώτιδας
Κατηγορία:Ιδρύσεις αθλητικών συλλόγων το 1998
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Λαπίθας

Ο **Λαπίθας** είναι βουνό στα νότια της Ηλείας. Στους προποδές του είναι οι αρχαίες πόλεις Αίπυ, Σαμικό και Αρήνη. Ψηλότερη κορυφή του είναι η *Ξηροχόρτι* με 821 μέτρα υψόμετρο, και από τις πλαγιές του ξεκινούν μερικοί παραπόταμοι του Αλφειού ποταμού.

Από τον Λαπίθα πήγαζε ο ποταμός Άνιγρος που χυνόταν έπειτα στην θάλασσα εκεί που σήμερα βρίσκεται η λίμνη του Καϊάφα που βρίσκεται στους πρόποδες του. Το όνομα του οφείλεται στον Κένταυρο Λάπιθο που σύμφωνα με την ελληνική μυθολογία ζούσε εκεί, ή από τους Λαπίθες που έχτισαν την Αίπυ. Κατά την αρχιαότητα το όρος, τμήμα του , ανήκε στο βασίλειο του Νέστορος της Πύλου όπως μαρτυρά και ο Όμηρος στις πόλεις που πήραν μέρος στον Τρωικό πόλεμο και τμήμα του στην αρχαία Αρκαδία σύμφωνα με τον Παυσανία.

## Παραπομπές


Κατηγορία:Βουνά της Ηλείας
Γκολ

Η λέξη **γκολ** μπορεί να αναφέρεται σε:

## Αθλητισμός
* Γκολ (ποδόσφαιρο)
* Γκολ (χόκεϊ επί πάγου)
* Ντροπ γκολ, μια μέθοδος σκοραρίσματος στο ράγκμπι
* Φιλντ γκολ, μια μέθοδος σκοραρίσματος στο αμερικανικό και καναδικό ποδόσφαιρο
* Φιλντ γκολ (καλαθοσφαίριση)

## Ταινίες
**[[Γκολ 2]]*
Στηθόδεσμος

μικρογραφία|Απεικόνιση του στηθόδεσμου, τύπου "Full-cup".
Ο **στηθόδεσμος** είναι εσώρουχο που καλύπτει το γυναικείο στήθος.  Στη σημερινή εποχή είναι πιο συνηθισμένη στην καθομιλουμένη η χρήση της γαλλικής λέξης «σουτιέν», που σημαίνει «υποστήριγμα». Η ονομασία αυτή αναφέρεται στην υποστήριξη που προσφέρει ο στηθόδεσμος στο γυναικείο στήθος, κάνοντάς το να φαίνεται πιο στητό, νεανικό και θελκτικό. Ο στηθόδεσμος περιορίζει επίσης τις κινήσεις του στήθους κατά την άθληση, το τρέξιμο ή γενικά την κίνηση του σώματος.
Στις μινωικές τοιχογραφίες της Κνωσσού απεικονίζεται ένα είδος στηθόδεσμου που προβάλλει αντί να καλύπτει το γυναικείο στήθος. Στην αρχαία ελληνική απαντούν οι λέξεις "στηθοδέσμη", "μαστόδετον", "μαστόδεσμος", "απόδεσμος".  Στη σημερινή του μορφή, το σουτιέν προήλθε από τον κορσέ, εσώρουχο που φορούσαν οι γυναίκες στο δυτικό κόσμο από τον 16ο αιώνα και μέχρι τον 20ο. Παρ'ολα αυτά είναι σημαντικό να σημειωθεί ότι οι στηθόδεσμοι ή αλλιώς σουτιέν δεν προφέρουν καμία ωφέλεια από άποψη ανατομίας ή φυσιολογίας.   

## Κρέμασμα του στήθους
Πολύ συχνά οι γυναίκες φοράνε στηθόδεσμους διότι λανθασμένα πιστεύουν ότι οι στηθόδεσμοι εμποδίζουν το κρέμασμα του στήθους τους. Γιατροί, πωλήτριες εσώρουχων, νεαρές και ενήλικες γυναίκες, πίστευαν ότι οι στηθόδεσμοι είναι ιατρικά απαραίτητοι για την υποστήριξη του στήθους. Σε ένα άρθρο του 1952 στο *Parents' Magazine,* o Frank H. Crowell έγραψε πως ήταν σημαντικό για τις έφηβες να αρχίσουν να φοράνε σουτιέν νωρίς, με σκοπό να εμποδίσουν το κρέμασμα του στήθους.

Αυτή η πεποίθηση βασιζόταν σε μια λανθασμένη ιδέα, κατά την οποία το στήθος δε μπορούσε να υποστηριχθεί ανατομικά από μόνο του και πως το να φορούν οι γυναίκες στηθόδεσμους έχει θετικά αποτελέσματα, τα οποία φαίνονται κατά τη γήρανση. Ωστόσο, ερευνητές, κατασκευαστές σουτιέν και ειδικοί υγείας δε μπόρεσαν να βρουν κανένα αποδεικτικό στοιχείο που να υποστηρίζει την ιδέα ότι φορώντας σουτιέν για όσο χρονικό διάστημα, μειώνει τις πιθανότητες της πτώσης του στήθους. Παράγοντες που επηρεάζουν τη πτώση του στήθους είναι το κάπνισμα, οι πολλαπλές εγκυμοσύνες, η μάζα του σώματος, το μεγάλο στήθος, η απότομη αύξηση ή απώλεια βάρους και η γήρανση. 

## Παραπομπές


## Εξωτερικοί σύνδεσμοι

* http://www.sansimera.gr/articles/95

Κατηγορία:Γυναικεία εσώρουχα

Κατηγορία:Μαστός
Σπήλαιο της Θεόπετρας

Το **σπήλαιο της Θεόπετρας** βρίσκεται στη Θεσσαλία, στην Ελλάδα, στη βόρειο-ανατολική πλευρά σχηματισμού ασβεστολιθικών πετρωμάτων, 3 χλμ νότια της Καλαμπάκας. Η αρχαιολογική θέση χαρακτηρίστηκε σημαντική εξαιτίας της ανθρώπινης παρουσίας σε όλες τις περιόδους της Μέσης και Ανώτερης Παλαιολιθικής, της Μεσολιθικής και της Νεολιθικής περιόδου και ύστερον, γεφυρώνοντας το Πλειστόκαινο με το Ολόκαινο.

## Ο βράχος της Θεόπετρας

Ο σχηματισμός του ασβεστολιθικού βράχου χρονολογείται στην Ανώτερη Κρητιδική περίοδο, 135 έως 65.000.000 χρόνια ΠΠ. Οι ανασκαφές ξεκίνησαν το 1987 υπό τη διεύθυνση της Ν. Κυπαρίσση-Αποστολίκα, και είχαν ως στόχο να δώσουν απαντήσεις στο μυστήριο της Παλαιολιθικής Θεσσαλίας. Η ραδιοχρονολόγηση υπέδειξε ανθρώπινη παρουσία τουλάχιστον 50.000 χρόνια πριν.

## Περιγραφή
Στο σπήλαιο απαντάται μια από τις μεγαλύτερες αρχαιολογικές αλληλουχίες στην Ελλάδα, στις οποίες περιλαμβάνονται πολιτιστικά κατάλοιπα της Μέσης και Ανώτερης Παλαιολιθικής, της Μεσολιθικής και της Νεολιθικής. Το αρχαιολογικό αρχείο υποδεικνύει σημαντικά παλαιοπεριβαλλοντικά δεδομένα βασισμένα σε ιζηματογενή χαρακτηριστικά και βοτανικά υπολείμματα.

## Αρχαιογενετική
Το 2016, ερευνητές εξήγαγαν με επιτυχία το DNA από την κνήμη δύο ατόμων που είχαν ταφεί στο σπήλαιο της Θεόπετρας. Και τα δύο άτομα ανακαλύφθηκαν σε μεσολιθικό ταφικό πλαίσιο και χρονολογήθηκαν ανεξάρτητα στο 7288–6771 ΠΚΕ και 7605–7529 ΠΚΕ. Αμφότερα τα υποκείμενα ανήκουν στην Απλοομάδα μιτοχονδιακού DNA (mtDNA) K1c.

## Παραπομπές-σημειώσεις


## Πηγές
* Υπουργείο Πολιτισμού και Αθλητισμού 
* Caves of Greece

Θεοπετρας
Κατηγορία:Ελληνική προϊστορία
Κατηγορία:Περιφερειακή ενότητα Τρικάλων
Κατηγορία:Αρχαιολογικοί τόποι στην Ελλάδα